Predkladacia správa

	Návrh štatútu a rokovacieho poriadku Rady vlády SR pre prevenciu kriminality je predložený na rokovanie vlády s minimálnymi zmenami v porovnaní s pôvodným štatútom a rokovacím poriadkom. K zmene dochádza v čl. 3 štatútu o zložení rady. V novom návrhu sa rušia funkcie 1. a 2. podpredsedu rady s ustanovením jedného podpredsedu rady. K rekonštrukcii rady (príloha č. 1 – Zoznam členov rady) dochádza v zmysle výsledkov parlamentných volieb. 

	Štatút Rady vlády SR pre prevenciu kriminality obsahuje základné pravidlá činnosti rady, jej sekretariátu a pomocných orgánov. Rokovací poriadok obsahuje plánovanie činnosti a  spôsob predkladania materiálov na rokovania rady.  

	Schválenie návrhu štatútu a rokovacieho poriadku spolu s  rekonštrukciou zloženia rady nemá finančný, ekonomický  ani environmentálny vplyv a ani vplyv na zamestnanosť a podnikateľské prostredie.